Afișat: 24.05.2022

**ÎNSCRIEREA LA EXAMENUL DE LICENȚĂ**

**Sesiunea 12-13 iulie 2022**

**Alegerea temei lucrării de licență propusă de cadrul didactic coordonator s-a efectuat pe platforma e-learning până la data de 14.01.2022.**

* **CONDIȚII DE ÎNSCRIERE:**
* Pentru absolvenţii anului IV în anul univ. 2021-2022, aflați pe locurile subvenționate de la bugetul de stat / în regim cu taxă, precum și pentru absolvenții anului IV cu prelungire în anul universitar 2021-2022 (cu respectarea planului de învățământ aferent promoției 2017-2021 / 2016-2020), prezentarea la examen se face *în regim* *fără taxă, în baza cererii de înscriere.*
* Pentru absolvenții care nu au susţinut examenul de licenţă în sesiunea aferentă promoţiei lor, prezentarea la examen se face *în regim cu taxă (300 lei), în baza cererii de înscriere*.
* Cererile de înscriere pot fi depuse doar de studenții care au promovat toate examenele aferente celor 4 ani de studiu.
* Pentru a putea participa la examenul de licență – proba scrisă, absolvenții trebuie să îndeplinească condițiile pentru susținerea publică a lucrării de licență (*varianta finală* cu ajutorul componentei *Turnitin*, raportul final de similaritate). Raportul de similaritate rezultat ca urmare a verificării originalității lucrării de finalizare a studiilor universitare pe platforma Moodle însoțește în mod obligatoriu lucrarea de finalizare a studiilor universitare, conform *Metodologiei privind activitatea de coordonare a elaborării lucrărilor de finalizare de studii și privind activitatea de verificare a originalității lucrărilor de finalizare a studiilor de licență și masterat în Universitatea de Vest din Timișoara* (aprobată în Ședința Senatului universitar din data de 18.11.2021)*.*
* Platforma de verificare a similarității lucrărilor de licență este accesibilă studenților până în **04.07.2022, ora 23:59**. După această dată, studenții nu mai pot încărca lucrările de licență și nu mai pot opera alte modificări.
* **MODALITATEA DE TRANSMITERE A CERERII DE ÎNSCRIERE:**

Absolvenții vor transmite cererea de înscriere pe email la Infocentrul Facultății de Drept, către [claudia.nemes@e-uvt.ro](mailto:claudia.nemes@e-uvt.ro) sau le vor depune în format fizic la Infocentrul Facultății de Drept, cam. 49, et.2.

* **Data limită pentru transmiterea CERERII DE ÎNSCRIERE:**
* Absolvenții anului IV 2021-2022 care au promovat toate examenele conform planului de învăţământ vor transmite cererile de înscriere până cel târziu în data de **04.07.2022, ora 14:00.**
* Conform calendarului desfășurării examenului de licență, absolvenții promoțiilor anterioare (2021, 2020, 2019, ș.a.m.d.) au avut termen de transmitere a cererilor de înscriere până cel târziu în data de **10.05.2022, ora 14:00.**

Formularul cererii de înscriere îl găsiți la următoarele link-uri:

* <https://drept.uvt.ro/cereri-si-formulare-tipizate.html>
* <https://docs.google.com/forms/d/e/1FAIpQLSd8x1XThBXhupUeY7HKgWuHFtb5JTUjUGQlIm4mKhqznu64Kw/viewform> (link valabil doar pentru promoțiile anterioare).

**Absolvenții pot trimite cererile de înscriere și/sau dovada plății taxei doar de pe adresele instituționale,**  [@e-uvt.ro](mailto:claudia.nemes@e-uvt.ro).

* **MODALITATEA DE ACHITARE A TAXEI DE SUSȚINERE A EXAMENULUI DE LICENȚĂ:**

Absolvenții care nu au susținut examenul de licență în sesiunea aferentă promoției, pot achita taxa online accesând link-ul <https://plationline.uvt.ro/>, sau, în mod excepțional, la casieria facultății (L-V între orele 12:00-14:00). Absolvenții care nu achită taxa de examinare online, au obligația să transmită către Infocentrul Facultății de Drept, alături de cererea de înscriere, și dovada plății taxei de examinare (O.P.), până în data de **10.06.2022.**

**DECANATUL**